text: তাতার হল বাংলা সাহিত্যের অন্যতম কাল্পনিক গোয়েন্দা চরিত্র। লেখক ষষ্ঠীপদ চট্টোপাধ্যায় এই কিশোর গোয়েন্দাকে নিয়ে কয়েকটি সিরিজ গল্প লিখেছেন।
  
  চরিত্র 
  তাতার ও তার দুই বন্ধু শংকু এবং দেবু বিভিন্ন রোমহর্ষক অভিযান করে। তাতারের একটি বিশ্বস্ত কুকুর রয়েছে যার নাম ডগার। তাতার বয়েসে কিশোর হলেও অত্যন্ত বুদ্ধিমান ও দুঃসাহসী। খুনী অপরাধীর কবলে পড়ে, মৃত্যুর মুখ থেকেও সে একাধিকবার ফিরে এসেছে। তাতারদের এই কান্ডকারখানায় সাহায্য করেন পাড়ার পরোপকারী যুবক সেন্টুদা। অনেক সময় অনাথ মেয়ে সোনাই ও তার পোষা বাঁদর মালিনীও তাদের সঙ্গী হয়।
  
  চলচ্চিত্র
  শ্রীকান্ত গোলুই এর পরিচালনায় বাংলা রহস্য চলচ্চিত্র গোয়েন্দা তাতার ২০১৯ সালের ৪ জানুয়ারী প্রকাশিত হয়। তাতারের ভূমিকায় অভিনয় করেছেন অধিরাজ গঙ্গোপাধ্যায়।
  
  তথ্যসূত্র 
  
  বিষয়শ্রেণী:কল্পিত চরিত্র
  বিষয়শ্রেণী:বাংলা সাহিত্যের কাল্পনিক চরিত্র
  বিষয়শ্রেণী:গোয়েন্দা চরিত্র
  বিষয়শ্রেণী:কাল্পনিক ভারতীয় ব্যক্তি
title: তাতার (চরিত্র)